Siguldas rajons

Siguldas rajons bija administratīvā iedalījuma vienība LPSR sastāvā no 1950. līdz 1962. gadam. Tas atradās Vidzemē un sākotnēji robežojās ar Rīgas, Saulkrastu, Cēsu, Ogres un Ērgļu lauku rajoniem. Rajona administratīvais, saimnieciskais un kultūras centrs bija Siguldas pilsēta. Siguldas rajonam bija savs laikraksts "Siguldas Kolhoznieks".letonika.lv

 Izveide un paplašināšana 

Siguldas rajons tika izveidots pēc 1949. gada 31. decembra administratīvi teritoriālās reformas no likvidēto Rīgas un Ogres apriņķu daļām.Latvijas PSR Augstākās Padomes Prezidija dekrēts "Par lauku rajonu nodibināšanu Latvijas PSR sastāvā"
1952.—1953. gadā Siguldas rajons ietilpa Rīgas apgabalā. 1956. gada 7. decembrī tam pievienoja daļu no likvidētā Saulkrastu rajona, bet 1959. gada 11. novembrī daļu no likvidētā Ērgļu rajona.

 Likvidācija 
1962. gada Siguldas rajonu pievienoja Rīgas rajonam. Daļa rajona teritorijas (piemēram, tagadējais Līgatnes pagasts) tika pievienoti Cēsu rajonam.

 Atsauces 

Kategorija:Latvijas rajoni

Kategorija:Sigulda